Taxi drywer | Sonneblom
+0000k312008bUTCTue, 11 Mar 2008 15:02:39 +0000 17, 2007 · Filed under Notas van 'n Grasweduwee	Jy sit vasgekeer in ‘n vreemde land. Waar niemand jou taal praat nie. Waar niemand eers engels praat of kan praat nie. Jy is uitgelewer aan ‘n taxi drywer. Wat net sy eie taal kan Jou vlugkaartjie is via internet geboek. Jy kan hom nie print nie, want jy het geen internet of printer nie. Jy ry saam die taxi drywer na die lughawe om jou kaartjie te kry. Hulle kan dit ook nie print nie. Hulle kan ook nie jou taal of engels praat nie. Jy moet hengse klomp geld uithaal vir die eerste kaartjie. Dis al wat hulle jou gee. Daar is in totaal 3 kaartjies. Nogsteeds in die bekwame hande van die taxi drywer, soek jy blindelings na ‘n internet kaffee. By die tyd het jy omtrent niks geld oor nie. Jy weet jy is in die moeilikheid. Jy weet jy is op jou eie. Jy is moeg en gatvol gesukkel. Jy wil huis toe kom. Jy bel die man in charge in ‘n laaste poging om iemand te kry met ‘n email adres en ‘n printer sodat die jou kaartjie vir jou kan print. Die e-ticket. Want niemand by die lughawe kan dit doen nie. Die tyd raak min. Jy moet die 2 uur lange pad saam die bekwame taxi drywer terugsit woonstel toe. Jy moet geld iewers in die hande kry. Jy moet more oggend vroeg weer dieselfde 2 ure lange rit aanpak terug na dieselfde lughawe toe. Jy moet more vlieg. Dinge lyk nie goed nie. Die man in beheer gee niks om oor jou probleem nie. Hy slaap lekker vanaand, en more aand….. Hy het ten minste ‘n tolk wat hom sal help. Hy het ten minste iemand daar met internet en ‘n printer. Hy het ten minste genoeg geld om huis toe te kom. Jou enigste kommunikasie punt is jou vrou wat 10 000km ver is. En sy kan nie help nie. Sy het internet en ‘n printer. Maar wat help dit? Haar hande is ook afgekap. Al genade is dat die man in charge sy vinger uit sy gat gaan trek en jou help. Dit en Genade van Bo. Bid is dalk die oplossing. Ten minste kan God jou taal verstaan. En Hy weet jy wil by die huis kom. Jy kry die man in charge uiteindelik in die hande. Hy vertel jou hy het die e-ticket geprint. Hy sal dit vanaand vir jou stuur. En genoeg geld om die penalties te betaal. Nou wonder jy, of gaan jy jou kaartjie kry vanaand. Jy klim terug in die taxi en begin die 2 ure terugtog woonstel toe. En jy wonder hoekom moes jy nou deur die hele dag se drama en frustrasie gaan as die man in charge jou kaartjie lankal vir jou kon stuur. Was hy blatant net moedswillig? Was dit sy manier vir ‘n siek grap? Jy kan nie help om bekommerd te wees oor die terug vlugte wat jy more moet aanpak nie. Gaan die kaartjies reg wees. Gaan daar iemand wees om te help as dit nie is nie. Of gaan die bekwame taxi drywer jou dalk weer bystaan? Al waaraan jy nou kan dink is om terug te kom by jou eie huis. Jou comfort zone. Jou geliefdes.
+0000k312008bUTCTue, 11 Mar 2008 16:44:03 +0000 17, 2007 @ 3:02	Siestog, dit klink baie erg. Is dit waardeur manlief moes gaan? Klink darem of ons in Angola beter behandel word. En ek dog Rusland, gerun deur witmense, behoort stukke beter te wees.
+0000k312008bUTCTue, 11 Mar 2008 19:39:22 +0000 17, 2007 @ 3:02	Hi Boendoe,
Dis waardeur my man nou moet gaan….Ek hoop van harte net alles verloop vlot more as hy moet vlieg. Ek wonder ek enigsins more aand sal kan slaap……
+0000k312008bUTCTue, 11 Mar 2008 20:34:29 +0000 17, 2007 @ 3:02	O my genade. Dis erg! Hoop hy’s ok.
+0000k312008bUTCTue, 11 Mar 2008 22:02:04 +0000 17, 2007 @ 3:02	Keep the faith.
+0000k312008bUTCTue, 11 Mar 2008 22:05:17 +0000 17, 2007 @ 3:02	Dankie my eie Engel Gabriel…..
+0000k312008bUTCWed, 12 Mar 2008 08:14:46 +0000 17, 2007 @ 3:02	Ai Sonneblom, alles is darem amper verby.
Dankie dat jy die afgelope tyd met ons kon deel. Nog net die laaste paar minute (of is dit sekondes wat jy tel) en dan is manlief hier.
Sterkte vir die laaste vlug.
(Ek hoop jy rand hom sommer aan as hy weer so iets beplan!)
+0000k312008bUTCWed, 12 Mar 2008 08:20:57 +0000 17, 2007 @ 3:02	Net gou kom update…..Liefie is oppad Samara lughawe toe. Hy het toe sy kaartjie gekry. Nog 24 uur hopelik as alles goed verloop, dan is my Liefie weer in my arms. Gaan stresvolle daggie wees. Dankie vir al julle moed inpraat. Ek waardeer dit baie baie 😉
+0000k312008bUTCWed, 12 Mar 2008 08:39:05 +0000 17, 2007 @ 3:02	Ekke besig, nog nie eers dag 36 gelees nie, kom weer later loer!
+0000k312008bUTCWed, 12 Mar 2008 08:49:45 +0000 17, 2007 @ 3:02	Nee, man, moenie stress nie! As hy sy kaartjie gekry het, is die Kaap mos Hollands! Vat nou jou beauty sleep vandag, gaan weer vir ‘n ‘knippie en blasie’ en sommer ‘n facial ook! Jy moet op jou beste lyk as die man van die aerie afklim!
+0000k312008bUTCWed, 12 Mar 2008 08:50:50 +0000 17, 2007 @ 3:02	O ja, en onthou, moet nog nie jou maskara afhuil as jy hom sien nie! Daar is niks wat ‘n man so gou weer op ‘n vliegtuig laat klim as ‘n vrou met swart wange nie! 😛
+0000k312008bUTCWed, 12 Mar 2008 09:06:29 +0000 17, 2007 @ 3:02	*mental note* = onthou tog om waterproof maskara aan te sit…. 😀
+0000k312008bUTCWed, 12 Mar 2008 10:34:47 +0000 17, 2007 @ 3:02	Sjoe Liefie is omtrent deur diep waters. Ek is bly hy het sy E-ticket gekry. Brainwave – Zee gaan by die lughawe wag vir die vlug van Rusland af om die weersiens vas te vang op film. Hoe laat kom hy? 😆
Moet ons nou darem nie vergeet nie hoor!! Ons wil weet wat doen julle in die “week” 😉
+0000k312008bUTCWed, 12 Mar 2008 10:47:27 +0000 17, 2007 @ 3:02	Die saak is reg Zee, solank ek ‘n copy van daai video kan kry 😀 Hy het darem sy eerste vlug gemaak…is oppad Moscow toe… dis nou ure se aftel…nie meer dae nie
+0000k312008bUTCWed, 12 Mar 2008 13:00:40 +0000 17, 2007 @ 3:02	UPDATE:
Liefie het geland in Moscow. Eerste been van die terugtog is verby. Hoop nou net alles gaan goed met die inboek en kaartjies ens. Nog 20 uur – as alles goed verloop – wat ek hoop en vertrou die geval sal wees.
+0000k312008bUTCWed, 12 Mar 2008 16:45:47 +0000 17, 2007 @ 3:02	Nog net bietjie meer as 16 ure oor… ek is skoon opgewonde vir jou part, ten spyte van al die dramas! Dink net, oor ‘n paar uur kan hy jou toevou in ‘n velcro drukkie… hoe lekker! 😉
+0000k312008bUTCWed, 12 Mar 2008 17:04:32 +0000 17, 2007 @ 3:02	A nee, Dellie, sulke stuitighede pas mos nie by ons middeljarige dames nie!! 🙄 (ek moet bietjie van die ander smileys ook probeer onthou!)
Hoeveel bene het sy trippie, Sonnie?
+0000k312008bUTCWed, 12 Mar 2008 17:16:26 +0000 17, 2007 @ 3:02	UPDATE:
Liefie board nou sy volgende vlug uit Rusland uit na Istanbul. Hulle vlieg seker oor o 10 minute. Dis dalk die laaste keer wat ek van hom hoor voor hy land op JHB. So die volgende paar uur gaan laaaaank wees.
Dellie, hy kan my maar toevou met enige iets as hy wil 😀 😀
Boendoe….middeljarig???.. lol ek voel soos ‘n tiener 😀 😉
Nog 2 bene oor…. koebaai Rusland!!!
+0000k312008bUTCWed, 12 Mar 2008 18:30:50 +0000 17, 2007 @ 3:02	Heit Boendoe, jy kan mos nou nie ons “middeljarige” dames laag vat nie hoor, ons gryp nog ‘n ding aan die horings en ry hom bloots! 😆
Enjoy, Sonnie, dis nie meer lank nie…
+0000k312008bUTCWed, 12 Mar 2008 19:17:55 +0000 17, 2007 @ 3:02	Vlug was met 1 uur vertraag….hoop hy maak dit betyds vir die change over flight….anders crack ek…hou duime vas…..
+0000k312008bUTCWed, 12 Mar 2008 20:09:34 +0000 17, 2007 @ 3:02	Ek sit saam met jou op hete kole… mag allles goed afloop!
+0000k312008bUTCThu, 13 Mar 2008 09:13:01 +0000 17, 2007 @ 3:02	Hou ons tog op hoogte, Sonnie! Maar ek weet, vandag is die dag…